Nú gekk Spaugstofan of langt

Í gegnum tíðina hefur maður oft látið sig hlakka til laugardagskvölda með fjölskyldunni. Spaugstofan á sínum stað, nammi í skálum og svona. Maður kemur sér vel fyrir og nýtur þess með öðrum að horfa á samfélagið (og þar með sjálfan sig) í spéspegli.

Ég skal þó viðurkenna að í seinni tíð hefur þessum stundum farið fækkandi - þó Spaugstofan sé á sínum stað og mannskapurinn framan við sjónvarpstækið líka. Þeir eru bara farnir að missa húmorinn.

Og í gær tók steininn úr.

Látum hnífaklisjuna vera - hún var þó bara leiðinleg. En atriðið um Ólaf Þ. Magnússon tók öllu fram í lágkúru. Það var svo niðurlægjandi - fyrir Spaugstofuna - að mér er eiginlega brugðið.

Oft hef ég hlaupið í vörn fyrir Spaugstofumenn og staðið með þeim - enda tel ég að háðsádeilur séu oft beittustu og bestu uppeldistæki samfélaga gagnvart spillingu og hugsanaleti. En háð er vandmeðfarið - og ekki má mikið út af bregða til þess að hárbeittur húmor missi marks. Í gærkvöld brást þeim félögum algjörlega bogalistin.

Þetta var bara sorglegt - og eiginlega er vandséð hvort þeir Spaugstofumenn eiga sér viðreisnar von eftir þessa hraksmán.

Fyrri ummæli:
Var að horfa á þáttinn núna rétt áðan. Er ekki í lagi með þá!!!!! Nú er kominn tími til að þeir pakki saman! Hefðu reyndar átt að gera það fyrir löngu síðan. Ósmekklegt ,,grín"

Alveg sammála þér, ég sat hér í sjokki mér þótti atriðinn um Ólaf svívirðileg og til háborinnar skammar, hvenær hefur það verið í lagi að gera grín af sjúkum "almennt" aldrei að mér vitandi. En, kannski er siðferðis hugsjón mín og annarra sem hér hafa talað gegn þessum þætti sterkari en, svona almennt gerist og gengur, og hvað þá hugar maður?

||

Sammála , mér fannst þetta bara frekar dapurt hjá þeim spaugstofumönnum . kv .

||

Sá ekki þáttinn í gær en hann er endursýndur í kvöld.
Mér finnst víðar verið farið að ganga of langt að þessu leytinu til. Æ minni virðing virðist vera borin fyrir persónunni og því sem maður hefur hingað til flokkað prívat mál. Þetta sér maður líka í dagblöðunum. Það virðist ekki vera nein takmörk lengur. Þetta er vond þróun svo mikið er víst.

||

Algjörlega sammála Ólína.
bestu kveðjur

||

Héðan í frá heitir þetta hundleiðinlega fyrirbrigði Saurstofan. Að taka veikindi manns og fíflast með þau er eins lágt og hægt er að leggjast.

Og sveiattann.

||

Er allt í lagi að sverta þá sem eru ekki veikir? Davíði Oddssyni var líkt við mafíuforingja og Björn Ingi Hrafnsson var sýndur sem algert illmenni.

Ef Ólafur hefði verið að jafna sig eftir uppskurð, hefði þá mátt gera grín að honum á þennan hátt? Má ekki gera grín að neinum veikindum?

||

Sæl Ólína, ég er algjörlega sammála þér. Þetta var fyrir neðan allar hellur. Spaugstofan hefur um nokkurra ára skeið mátt muna sinn fífil fegurri en í gærkvöldi sá maður hversu úrvinda, visnaðir og hugmyndasnauðir mennirnir eru. Ég læt það vera ef þeir hefðu sýnt Ólaf F. einu sinni í sjúkrasloppnum, eða Björn Inga einu sinni með hnífasett í bakinu en að endurtaka leikinn æ ofan í æ gerir atriðin að lágkúru sem ekki á að sjást í Ríkissjónvarpinu ... ohf. eða ekki!

||

Minni bara á að ef t.d. Ólafur Stefánsson væri að koma inn í landsliðið eftir slæmt handleggsbrot myndi þessi spurning dynja á honum dögum saman frá fjölmiðlum: Ertu viss um að handleggurinn þoli álagið?

Mér er slétt sama þótt sá Ólafur klúðri boltaleik, en stjórn borgarinnar er alvörumál. Ef til vill voru Spaugstofumenn aðeins að tæpa á málum sem fjömiðlar hafa ekki fengið svör við.

||

Alveg sammála ykkur. Þetta var langt fyrir neðan allt velsæmi að sýna Ólaf sem útúrruglaðan geðsjúkling.

Það er líklega orðið of langt síðan og fáir sem muna eftir því, en ættu náttúrlega að hafa lært um það í skóla, þegar Sjálfstæðismenn reyndu að klekkja á Jónasi frá Hriflu með því að fá hann úrksurðaðan sem geðveikan fyrir nærri áttatíu árum síðan.

||

Þett var bara alltílagi nákvæm endurspeglun á samfélaginu.

||

Ég er ekki sammála í einu og öllu. Er þó algerlega sammála að þeir hafi farið yfir strikið með veikindi Ólafs.

Mér finnst spaugstofan vera með mjög góða spretti af og til - alltof sjaldan reyndar en spretti samt. Síðasti þáttur var mjög spaugilegur að mínu mati - fyrir utan háðið í kringum veikindi núverandi borgarstjóra. Það hefði verið alveg nóg að gera hann örlítið "viðutan" og láta atkvæðatöluna njóta sín eins og hún gerði en sleppa með öllu veikindinafléttunni sem slíkri.

Ég er ekki harður stuðningsmaður spaugstofunnar og horfi bara á einn og einn þátt - hef ekki brosað og hlegið dátt af þeim í langan tíma. Síðasti þáttur fékk mig þó til að brosa mikið og hlægja dátt af einstaka atriðum. Ég kem til með að horfa á spaugstofuþætti næstu laugardaga með von um að fleiri góðir þættir skjóti upp kollinum - mér til kátínu og hláturs.

||

Sá ekki þáttinn en verð víst að sjá hann eftir alla þessa lesningu!

||

Horfði á þáttinn á netinu í gærkvöldi, hér í útlandinu.

Frábær þáttur með ruglið í Reykjavík.

Stundum eins og að fylgjast með revíu þegar maður er í svona smá fjarlægð og fylgist með landsmálunum, pólitíkinni, glamúrdýrkuninni og sjálfskipuðum dómurum samfélagsins.

Stórkostlegt alveg hreint og Pálmi Gestsson hitti naglann á höfuðið í Vísi fyrir helgi - hver þarf Spaugstofuna þegar samfélagið er svona?

||

Þátturinn Laugardagslögin var bara bráðskemmtilegur eftir að hafa horft á þennan afspyrnu neikvæða þátt með Spaugstofunni &#150; þetta var ekkert grín bara fúlt og fyrirsjáanlegt og margendurtekið varla boðlegt fyrr en undir lokin á Þorrablóti þar sem áfengi hefur flætt ótæpilega.

||

Ég er þér hjartanlega sammála. Ég upplifði Spaugstofuna á sama hátt og þú. Páll Magnússon útvarpsstjóri ætti að biðja Ólaf afsökunar.

||

Þetta er sennilega fyrsti þátturinn sem ég hef séð til enda:)

||

Ágúst, Ég er algjörlega sammála þér.

||

Ólafur Eff þar ekki að gera mikið til að lyfta áliti fólks á sér. Andstæðingarnir sjá um það.

||

ég trúi því vel að þetta hafi verið viðurstyggilegt þótt ég hafi ekki séð þetta.

Vitiði annars afhverju fjölmiðlar og margir eru svona mikið að velta sér uppúr þessu? Það er af því að þetta selur, svona ljótleiki er að virka á fólk. Ef þið hættið að hlusta á þá fjölmiðla sem eru stöðugt að velta sér uppúr lágkúru þá hljóta þeir að hverfa, ekki satt?

en ég verð samt að segja að kolbrjálaðir geðsjúklingar eru ekkert minna fólk en aðrir, það á ekki að vera neitt sérstaklega hræðilegt að vera líkt við þá, amk ekki eins og að vera líkt við Bush eða eitthvað þannig ógeðslegt.

||

Þetta finnst mér tepruskapur Ólína. Ólafur gaf sjálfur veiðileyfi á sér með falsi og lygum. Þetta var með skárri þáttum í lengri tíma og sýnum hans sem oftazt

Ummæli:
Ég varð fyrir miklum vonbrigðum með þáttinn í gær. Sömu þrír - fjórir ,,brandarar" tuggðir upp aftur og aftur... Raunveruleikinn er fyndnari en Spaugstofan.

Verkefni: Hatursorðræða eða ekki
Merking: Ekki hatursorðræða